മുഖത്ത് മുറിവുമായി ഉണ്ണി മുകുന്ദന്, ഭ്രമം റിലീസിന് ഒരുങ്ങുന്നു ഉണ്ണി മുകുന്ദന്റെ റിലീസ് പ്രഖ്യാപിച്ച ചിത്രമാണ് ഭ്രമം. നടന്റെ ജന്മദിനത്തോടനുബന്ധിച്ച് സ്പെഷ്യല് പോസ്റ്റര് പുറത്തിറക്കി. സിനിമയിലെ താരത്തിന്റെ രൂപം വ്യക്തമാക്കുന്ന പോസ്റ്ററാണ് പുറത്തുവന്നത്. മുഖത്ത് സ്റ്റിച്ച് ഇട്ട് കയ്യില് മൊബൈല് ഫോണുമായി നില്ക്കുന്ന നടനെയാണ് കാണാനാകുന്നത്. പോലീസ് യൂണിഫോമിലുള്ള ഉണ്ണിമുകുന്ദന്റെ ലുക്ക് നേരത്തെ പുറത്തു വന്നിരുന്നു. ജന്മദിനാശംസകള് പ്രിയ ഉണ്ണി മുകുന്ദന് ഭ്രമം ടീം കുറിച്ചു. ഭ്രമം ആമസോണ് പ്രൈം വീഡിയോയില് ഒക്ടോബര് 7ന് റിലീസ് ചെയ്യും. സസ്പെന്സും ഡാര്ക്ക് ഹ്യൂമറും ഉള്ക്കൊള്ളുന്ന ക്രൈം ത്രില്ലറാണ് ഭ്രമം. ബോളിവുഡ് ഹിറ്റ് ചിത്രമായ അന്ധാദുന്ന്റെ റിമേക്ക് ആണ്.